Alt fra barneårene hadde Thue vært interessert i tegning og malerkunst. Etter endt ingeniørutdannelse ble han elev ved Kunstakademiet i Kristiania, hvor han fikk undervisning av Christian Krohg. Han hadde også opphold ved kunstakademiene i Weimar i Tyskland og i København. Fra 1919 oppholdt han seg i Paris. Han døde av lungebetennelse under et opphold i Nice i 1921. Etter hans død ble det holdt en minneutstilling hos Blomqvist i Kristiania.